**MÁV Zrt.**

**A j á n l a t t é t e l i f e l h í v á s**

**30614-2/2018/MAV**

**1./ Az ajánlatkérő neve:**

**MÁV Magyar Államvasutak Zártkörűen Működő Részvénytársaság.**

Levelezési cím: 1087 Budapest, Könyves Kálmán körút 54-60.

Számlavezető pénzintézete: Kereskedelmi és Hitelbank Zrt.

Számlaszáma: 10201006-50080399

Számlázási cím: MÁV Zrt. 1087 Budapest, Könyves Kálmán 54-60.

Adószáma: 10856417-2-44

Statisztikai jelzőszáma: 10856417-5221-114-01

Nyilvántartó hatóság: Fővárosi Bíróság, mint Cégbíróság

Cégjegyzék száma: Cg. 01-10-042272

Kapcsolattartó/Beszerző: dr. Váradi Zsanett

Telefon: 06/30-827-3975

Fax: 06/1 511 7526

Email: varadi.zsanett@mav.hu

**2./ Ajánlatkérés alapvető adatai**

**2.1. Az ajánlatkérés tárgya:**

**„Mérőműszer beszerzés a fémvezetőjű kábelek hibahely behatárolásának gyorsításához”**

(A munkálatok műszaki tartalmi elemeit részletesen jelen felhívás *1. sz. melléklete* tartalmazza.)

**2.2. Teljesítés helye:** 1063 Budapest, Kmety György utca 3.

**2.3. Szerződés meghatározása:**

Adásvételi szerződés.

**2.4. A kivitelezési munkák teljesítési határideje:**

A teljesítés véghatárideje: A szerződés a mindkét fél általi aláírástól számított 30 napig hatályos.

**2.5.1. Szerződéses feltételek**

Vevő előleget nem fizet, fizetési biztosítékot nem ad, egyéb szerződést biztosító mellékkötelezettségek nem terhelik.

A megfelelő tartalommal kiállított számla ellenértéke a számla MÁV Zrt. általi kézhezvételétől számított 30 napos fizetési esedékességgel, átutalással kerül kiegyenlítésre az Eladó számlájában megjelölt bankszámlára. Felek megállapodnak, hogy késedelmes fizetés esetén az Eladó a fizetés esedékességét követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámolására jogosult a Ptk.-ban meghatározott feltételekkel.

**2.5.2. Kötbér, biztosítékok**

A szerződő Felek az Eladó felelősségi körébe tartozó nem teljesítés, késedelmes teljesítés, illetve hibás teljesítés esetére - amennyiben az Eladó a Ptk. 6:142. § második mondatában foglalt feltételek együttes fennállásának hiányában nem mentesül a felelősség alól - kötbérfizetésben állapodnak meg. A kötbér alapja (a továbbiakban: Kötbéralap) a szerződésszegéssel érintett nettó ellenérték.

A jelen Szerződésben vállalt kötelezettségeknek bármely felelősségi körébe tartozó okból nem a Szerződésben rögzített teljesítési véghatáridőre történő teljesítése (késedelmes teljesítés) esetén Eladó késedelmi kötbért köteles fizetni Vevő részére. A késedelmi kötbér mértéke a késedelem minden megkezdett naptári napja után a Kötbéralap 0,5%-a, de legfeljebb a Kötbéralap 20%-a

Amennyiben a késedelmi kötbér mértéke eléri a maximumot, Vevő jogosult a szerződést azonnali hatállyal felmondani, vagy attól elállni.

Amennyiben Eladó késedelmesen teljesít, Vevővel egyeztetve köteles póthatáridőt vállalni. A póthatáridőben történő megállapodás hiányában a Vevő jogosult egyoldalúan póthatáridőt tűzni. A póthatáridő elmulasztása a szerződés nem teljesítését eredményezi. A póthatáridő kitűzése, illetve a szerződés nem teljesítése sem mentesíti Eladót a késedelmi kötbér megfizetésének kötelezettsége alól.

A késedelmi kötbérfizetési kötelezettség a késedelem megszűnésének, a késedelmi kötbérmaximum elérésének, illetve nem teljesítés esetén a póthatáridő lejártának időpontjában esedékes.

Amennyiben Eladó a Szerződésben rögzített teljesítési véghatáridőt bármely okból elmulasztja, és a teljesítésre kitűzött póthatáridő eredménytelenül telik el, a szerződés – a Vevő eltérő rendelkezése hiányában – nem teljesítettnek minősül. Nem teljesítettnek minősül továbbá a Szerződés, amennyiben a Szerződést a Vevő bármely, az Eladó felelősségi körébe tartozó okból azonnali hatállyal felmondja vagy attól eláll a jelen Szerződésben vagy a vonatkozó jogszabályokban rögzítettek alapján.

Nem teljesítés esetén Eladó nemteljesítési kötbért köteles fizetni, melynek mértéke a Kötbéralap 20 %-a, mely kötbér a Vevő rendkívüli felmondási / elállási szándékának bejelentésekor, a póthatáridő tűzése nélkül a teljesítési határidő lejártának napján, illetve a teljesítésre kitűzött póthatáridő eredménytelen leteltének napján esedékes.

Amennyiben Eladó teljesítése egyebekben a fenti pontokban foglaltakon kívül bármely felelősségi körébe tartozó okból nem szerződésszerű (hibás teljesítés), Eladó hibás teljesítési kötbért köteles fizetni, melynek mértéke a Kötbéralap 15 %-a, és amely a Vevő ezzel kapcsolatos igényének bejelentésekor válik esedékessé. A hibás teljesítés miatti kötbér nem érinti a Vevő egyéb jogait.

Amennyiben a teljesített minőségi hibás termékek mennyisége meghaladja a leszállított részmennyiség 5 %-át, úgy Vevő jogosult a szerződéstől elállni. Ez esetben Eladót kártérítés nem illeti meg, azonban Eladó köteles Vevő valamennyi írásban igazolt kárát megtéríteni (például magasabb áron történő beszerzés).

A Vevő kötbérigényéről a számvitelről szóló 2000. évi C. törvény szerinti bizonylatot (kötbért terhelő levelet) állít ki és küld meg az Eladónak. A Vevőnek – a vonatkozó jogszabályi feltételek teljesülése esetén – jogában áll kötbérigényét az Eladónak jelen Szerződés alapján fizetendő díjazás összegébe beszámítani, nem teljesítés esetén pedig az Eladó díjra nem jogosult.

Felek rögzítik, hogy a jelen Szerződésben biztosított kötbérek kumulatívak, így akár együttesen, akár külön-külön, akár más jogkövetkezményekkel együtt is alkalmazhatóak a Vevő kizárólagos választása szerint.

**3./ Az ajánlat benyújtásával kapcsolatos tudnivalók**

**3.1. Az ajánlattétel határideje:**

**2018.08.10. 10:00 óra**

A határidőn túl érkezett ajánlatok érvénytelenek! Ajánlatkérő az ajánlatukat késedelmesen benyújtó ajánlattevőtől indokként nem fogad el semmiféle akadályozó körülményt (baleset, csúcsforgalom, parkolási probléma, beléptetési rendszerből eredő késedelem, sorolás, stb.)

**Az ajánlatokat zárt borítékban kérjük eljuttatni „Mérőműszer beszerzés a fémvezetőjű kábelek hibahely behatárolásának gyorsításához” megjelöléssel.**

**3.2. Az ajánlat benyújtásának címe**:

Pályavasút Beszerzési Igazgatóság Eszköz- és vállalkozás beszerzési iroda, 1087 Budapest,

Könyves Kálmán krt. 54–60. III/371. szoba

Címzett: dr. Váradi Zsanett

Telefon: +36-30-827-3975

E-mail: varadi.zsanett@mav.hu

Fax: +36-1-511-7526

**3.3.** **Többváltozatú ajánlat nem tehető.**

**4./ Az elbírálás szempontja:**

A bírálatnál kiemelt szempontok:

Legalacsonyabb összegű ellenszolgáltatás

# 5./ Szakmai követelmények

Jelen felhívás 1. sz. Mellékletében meghatározott műszaki követelményrendszerben foglaltak, valamint a hatályos jogszabályok, és a teljesítés helyén érvényben lévő helyi előírások szerint.

## Műszaki és szakmai alkalmasság

**M1)** Alkalmasnak minősül az ajánlattevő, ha rendelkezik az ajánlattételi felhívás megküldését megelőző három évben (36 hónapban) összesen legalább 5 millió Ft összértékű elektronikus mérőműszer értékesítése tárgyú referenciával.

**5.3 A szakmai alkalmasság igazolásának módja**

**M1) alkalmassági követelmény igazolása:** Ajánlattevő csatolja ajánlatához az M1) pontban felsorolt szempontok alapján kitöltött referencia nyilatkozatot (6. sz. melléklet)

Amennyiben ajánlattevő nem felel meg a szakmai alkalmassági feltételeknek, úgy ajánlata érvénytelennek minősül.

## 6./ Összeférhetetlenségi nyilatkozat

Az Ajánlattevő az összeférhetetlenség kezelésére vonatkozóan is nyilatkoznia kell, hogy tulajdonosi szerkezetében, és választott tisztségviselőinek vonatkozásában, vagy alkalmazottjaként sem közvetlen, sem közvetett módon nem áll jogviszonyban MÁV-os tisztségviselővel, az ügyletben érintett alkalmazottal, vagy annak Törvény (Ptk. 685. § (b)) szerint értelmezett közeli hozzátartozójával (*8. sz. melléklet*).

## 7./Kizáró okok

Ajánlattevő, illetve alvállalkozó kizárásra kerül, amennyiben az alábbi kizáró okok bármelyike vele szemben fennáll:

* + végelszámolás alatt áll, vagy az ellene indított csődeljárás vagy felszámolási eljárás folyamatban van;
  + tevékenységét felfüggesztette vagy akinek tevékenységét felfüggesztették;
  + gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; illetőleg akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdésének b), illetőleg g) pontja alapján a bíróság jogerős ítéletében korlátozta, az eltiltás ideje alatt, illetőleg ha az ajánlattevő tevékenységét más bíróság hasonló okból és módon jogerősen korlátozta;
  + egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
  + a 2013. június 30-ig hatályban volt, a Büntető Törvénykönyvről szóló 1978. évi IV. törvény szerinti bűnszervezetben részvétel – ideértve a bűncselekmény bűnszervezetben történő elkövetését is –, vesztegetés, vesztegetés nemzetközi kapcsolatokban, hűtlen kezelés, hanyag kezelés, költségvetési csalás, az európai közösségek pénzügyi érdekeinek megsértése vagy pénzmosás bűncselekményt, illetve a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmények, bűnszervezetben részvétel – ideértve bűncselekmény bűnszervezetben történő elkövetését is –, hűtlen kezelés, hanyag kezelés, költségvetési csalás vagy pénzmosás bűncselekményt, illetve személyes joga szerinti hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült;
  + három évnél nem régebben súlyos, jogszabályban meghatározott szakmai kötelezettségszegést vagy külön jogszabályban meghatározott szakmai szervezet etikai eljárása által megállapított, szakmai etikai szabályokba ütköző cselekedetet követett el.
  + korábbi közbeszerzési eljárás alapján vállalt szerződéses kötelezettségének megszegését két éven belül kelt jogerős közigazgatási vagy bírósági határozat megállapította.

**Igazolás módja:** ajánlattevő által kiállított egyszerű nyilatkozat-, igazolás formájában.(7. számú melléklet)

**8./ Elektronikus aukció, ártárgyalás**

Ajánlatkérő fenntartja magának a jogot, hogy az ajánlattételi határidő lejárta után, az ajánlatok érvényességének vizsgálatát, és az esetleges hiánypótlást követően, kizárólag az érvényes ajánlatot benyújtók részvételével elektronikus árlejtést vagy ártárgyalást tartson.

Ajánlatkérő az elektronikus árlejtés szabályait tartalmazó dokumentumot, vagy az ártárgyalásra szóló meghívót az érvényes ajánlatot benyújtó Ajánlattevők részére egyidejűleg megküldi az ajánlattételi határidőt követően.

Az elektronikus árlejtés, illetve ártárgyalás során az Ajánlattevők kizárólag a benyújtott ajánlatuknál kedvezőbb ajánlatot adhatnak meg.

Ajánlatkérő a végső ajánlatok megadása után kialakult sorrend szerint a legkedvezőbb ajánlatot benyújtó Ajánlattevőt választja ki az eljárás nyertesének.

A nyertes Ajánlattevő Ajánlati költségvetésében feltüntetett egyes vállalási egységárak az általa eredetileg benyújtott összesített nettó ajánlati ár és az elektronikus árlejtésen és/vagy ártárgyaláson megajánlott végleges összesített nettó ajánlati ár közötti arányban kerülnek csökkentésre.

Elektronikus árlejtés esetén az Ajánlatkérő a részletes adatokat az érvényes ajánlatot benyújtó Ajánlattevők számára egyidejűleg, az aukciót megelőzően az Aukciós felhívásban adja meg.

Az elektronikus árlejtést Ajánlatkérő az erre jogosult szolgáltató rendszere segítségével bonyolítja le.

**9./ Ajánlat kötelező tartalmi és formai követelményei**

**9.1. Az ajánlatokat** magyar nyelven, **2 példányban (1 eredeti és 1 digitális) egy db zárt, cégjelzéses borítékban kérjük eljuttatni, *„Mérőműszer beszerzés a fémvezetőjű kábelek hibahely behatárolásának gyorsításához”*** **megjelöléssel.** Eltérés esetén az „eredeti” példány tartalma a mérvadó. A digitális példányban szereplő dokumentumok pdf, a táblázatok szerkeszthető xls, vagy xlsx formátumban kerüljenek leadásra.

**9.2.** Ajánlatkérő elvárja, hogy az **ajánlati ár** a meghatározott műszaki-szakmai tartalomnak, valamennyi hatályos jogszabálynak és helyi előírásnak, valamint a részletes szerződéses feltételeknek megfelelő teljesítés reális ellenértékét jelentse.

Az ajánlati ár magában foglalja a meghatározott műszaki-szakmai tartalom megvalósításának teljes ellenértékét (amennyiben szükséges, bele értve a tervezést is), valamint a vállalkozó valamennyi szerződéses kötelezettségét így különösen, de nem kizárólagosan: munka- és anyagköltséget, segédanyagokat, kiszállási díjat, raktározási költséget hatósági eljárási költséget, díjat, illetéket, késedelmi díjat, szerzői vagyoni jogok ellenértékét, jogdíjakat, valamint a teljesítés során felmerülő valamennyi egyéb költséget (pl.: nyomtatványok, irodaszerek).

Az ajánlati árat **nettó magyar forintban** (HUF) kell megadni, az nem köthető semmilyen más külföldi fizetőeszköz árfolyamához.

**9.3.** Az ajánlatot egybefűzve kell beadni, olyan módon, hogy abból állagsérelem nélkül lapot kivenni ne lehessen. Az ajánlat valamennyi oldalát folyamatos sorszámozással kell ellátni.

**9.4.** Az Ajánlattevő részéről az aláírásra jogosult személynek az eredeti ajánlatban a nyilatkozatokat cégszerű aláírásával kell ellátnia. Az ajánlat többi oldalát (az ajánlat minden, szöveget tartalmazó oldalát) pedig az aláírásra jogosult személyeknek, vagy az általa erre felhatalmazott személy(ek)nek szignálnia kell.

**9.5.** Ajánlattevő ajánlatában nyilatkozzon arról, hogy az ajánlatkérés és a szerződéses feltételeket elfogadja és magára nézve kötelezőnek tekinti, továbbá nyertessége esetén a szerződést a konkrétumokkal kiegészítve aláírja *(lásd 2. sz. melléklet)*

**9.6.** Ajánlattevő köteles kitölteni az „Ajánlattételi lapot”, melyet az ajánlat első lapjaként kérünk becsatolni (lásd 3. sz. melléklet).

**9.7.**  Amennyiben Ajánlattevő ajánlatát nem a 7. pontban előírt formai vagy tartalmi követelményeknek megfelelően nyújtja be, úgy Ajánlatkérő az ajánlatot érvénytelennek tekinti, és az elbírálás további szakaszában nem veszi figyelembe. (segítségül az Ajánlattevők részére „Ellenőrző listát” csatoltunk 4*. sz. Mellékletként*)

**9.8.** Ajánlattevő köteles csatolni aláírási címpéldánya egyszerű másolatát, valamint *kizárólag abban az esetben, ha nem az aláírásra jogosult* írja alá az ajánlatot, vagy vesz részt a tárgyaláson, illetve írja alá a szerződést, az aláírásra jogosulttól származó, cégszerűen aláírt eredeti meghatalmazást.

**9.9.** Az ajánlattevő köteles ajánlatához teljességi nyilatkozatot csatolni (lásd 5. sz. melléklet)

**9.10.** Ajánlattevő köteles ajánlatához csatolni az arra vonatkozó nyilatkozatát, hogy a 2004. évi XXXIV. törvény alapján a Kktv. hatálya alá tartozik-e és mikró-vállalkozásnak/kisvállalkozásnak/középvállalkozásnak minősül-e vagy nem tartozik a Kktv. hatálya alá.

**10./ Egyéb információk**:

**10.1.** Az ajánlati kötöttségek időtartama: az ajánlattételi határidő lejártától számított 90 nap.

**10.2.** Ajánlatkérő nyilvános ajánlati bontást nem tart. Ajánlattevők által benyújtott ajánlatok bírálati szempont szerinti tartalmi elemeit az Ajánlatkérő az elektronikus aukcióra történő felhívásban közli az Ajánlattevőkkel.

**10.3.** Jelen felhívás nem jelent az Ajánlatkérő részéről szerződéskötési kötelezettséget. Az Ajánlatkérő bármikor úgy dönthet, hogy nem hirdet eredményt, illetőleg nem köt szerződést. Ajánlatkérő a döntését külön indokolni nem köteles. Ajánlatkérő fenntartja a jogot, hogy a bírálati szempontokkal összefüggésben nem álló szerződéses feltétételeken a szerződő féllel történő egyeztetést követően változtathasson.

**10.4.** Az ajánlatkérés visszavonásából, illetve eredménytelenné nyilvánításából eredő károkért Ajánlatkérő semmilyen felelősséget nem vállal.

**10.5.** Ajánlatkérő a hiánypótlás lehetőségét teljes körűen biztosítja.

**10.6.** Az ajánlatkérő felhívja az ajánlattevőket, hogy regisztráljanak a MÁV Csoport Szállítói Minősítési Rendszerében (<http://www.mavcsoport.hu/mav-csoport/szallitominosites>)

Amennyiben az ajánlattevő még nem regisztrált, a regisztrációs kérdőívek és a regisztrációs útmutató elérhető az alábbi címen: <http://www.mavcsoport.hu/file/20941/download?token=NGI9mnne>

*Mellékletek:*

1. Műszaki dokumentáció
2. Ajánlattevői nyilatkozat minta
3. Ajánlattételi lap minta
4. Ellenőrző lista
5. Teljességi nyilatkozat
6. Szakmai alkalmasság igazolásának dokumentumai
7. Nyilatkozat kizáró okokról
8. Összeférhetetlenségi nyilatkozat
9. Nyilatkozat a Kktv. hatálya alá tartozásról

**…………………………………**

**dr. Kovács Krisztián**

**irodavezető**

**Pályavasúti beszerzési**

**igazgatóság**

**EVBI**

1. sz. melléklet

image3291

**Műszaki dokumentáció**

**MÁV ZRT.**

**2018.**

**Kábel hibahely mérő – ECFL 30**

4 az 1-ben kézi műszer (Active bridge, Passive bridge, GFL, TDR) melynek célja a távközlési kábelek minőségének tesztelése és a kábel hibák meghatározása. A kombinált eszköz számos alkalmazást biztosít a hibahelyek meghatározásához.

*Műszaki követelmények:*

TDR

Measuring Modes

Single Pair ......... L1, L2, L1 long time, L2 long time

Double Pair......................... L1& L2, L1-L2, XTALK

Memory Modes.............. L1& Memory, L1- Memory

Measuring Ranges

For non loaded cable (at V/2=100).......up to 32 km

For loaded cable (at V/2=10)..............6.4 to 32 km

Evaluation of Results

With Cursor and Marker ...........................In meters

Refreshing of waveform ............................... ~4/sec

Zoom .................................................. Maximum 16

Accuracy

Fault location................................... 0.2% of range

Resolution ...................................................0.01 m

Propagation Velocity

For non loaded cables

V/2 .................................................45 to 149 m/μs

VOP..................................................... 30 to 99 %

For loaded cables

V/2 ..................................................1.2 to 30 m/μs

VOP.................................................... 0.8 to 20 %

Pulse Characteristics

Widths for non loaded cable ............... 4 ns to 6μs

Widths for loaded cable ..............................330 μs

Amplitude: .......................1.3 to 12 Vpp into 120 Ω

ACTIVE BRIDGE

Voltage

DC voltage. ..........................................up to 400 V

AC voltage ..................................... up to 250 V eff

Accuracy................................................±3% ±1 V

Frequency range ...............................15 to 300 Hz

Input resistance ........................................... 2 M Ω

Loop Resistance

Measuring range................................1 Ω o 10 kΩ

Accuracy..........................................±0.3% ±0.1Ω

Resistance Difference

Loop resistance range ..................10 Ω to 5000 Ω

Accuracy ..................................±0.2% of Rl ±0.2 Ω

Insulation Resistance

Measuring range.........................10 kΩ to 300 MΩ

Measuring voltage ........................................100 V

Accuracy ......................................... 2 to 5% ±1 kΩ

PASSIVE BRIDGE

Loop Resistance

Measuring range................................1 Ω to 10 kΩ

Accuracy ..........................................±0.3% ±0.3 Ω

Insulation Resistance

Measuring modes .................Quick measurement,

Quality measurement

Measuring ranges

Quick measurement ...................10 k Ω to 300 MΩ

Quality measurement ........................ up to 10 GΩ

Measuring voltage ........................................100 V

Resistance Difference

Loop resistance range ......................1 Ω to 5000 Ω

Accuracy ...................................±0.2% of Rl ±0.2 Ω

Igényelt mennyiség: 1 db.

**Mérőhidas kábelmérő - KMK 7**

A KMK 7 típusú mérőhidas készülék hagyományos távközlési és jelzőkábelek vizsgálatára, illetve a kábelekn található hibahelyek pontos meghatározására szolgál. Lehetőség van átviteli vizsgálatok elvégzésére, valamit érpár azonosításra is.

|  |  |
| --- | --- |
| *Műszaki követelmények:* | |
| **DC-hibahelymérés** | | |
| Mérési módszerek | Murray, Küpfmüller (duplahíd), három, illetve négypontos mérés, földzárlat | |
| Méréstartomány | 14 kOhm-ig (hurokellenállás)  100 MOhm-ig (hibaellenállás) | |
| Mérőfeszültségek | 100 V DC (Ri = 60 kOhm)  500 V DC (Ri = 300 kOhm) | |
| **AC-mérés** | | |
| Méréstartomány | 200 m… 100 km | |
| **DC-idegenfeszültség** | | |
| Méréstartomány | + 100 V-ig (Re > 10 MOhm) | |
|  |  | |
| **DC-idegenfeszültség** | | |
| Méréstartomány | + 60 Vss-ig (Re > 10 MOhm) | |
| **Ellenállás-mérés** | | |
| Méréstartomány | 14 kOhm-ig (hurokellenállás) | |
| Mérőfeszültség | 100 V DC (Ri = 60 kOhm) | |
| **Ellenállás-különbség** | | |
| Méréstartomány | Hurokellenállás 10 %, vagy 50 %-áig | |
| Mérőfeszültség | 100 V DC (Ri = 60 kOhm) | |
| **Szigetelési ellenállás** | | |
| Mérési módszerek | Folytonosság-vizsgálat  Szig.vizsgálat: 3/3 GOhm-ig  Hídkiegyenlítés: 100 GOhm-ig | |
| Mérőfeszültségek | 100 V DC (Ri = 60 kOhm)  500 V DC (Ri = 300 kOhm) | |
| **Ohmikus hibahely** | | |
| Méréstartomány | 5 Ohm-tól (> hurokell.10%-a) | |
| Mérés | AC-, és DC-hibahely-mérés | |
| **Kapacitás-mérés** | | |
| Méréstartomány | 2 nF… 2 μF (77 Hz)  200 nF… 15 μF (4,5 Hz) | |
| Mérőfeszültségek | 16 Vss (77 Hz), 50 Vss (4,5 Hz) | |
| **Általános adatok** | | |
| Üzemi hőmérséklet | -10 °C… + 50 °C | |
| Áramellátás | NiCd-akku (üzemidő: kb. 6-8 h)  külső:210… 250 VAC (50-60 Hz) | |
| Védettségi osztály | IP 64 | |
| Méretek | 340 x 180 x 270 mm | |
| Súly | 6,3 kg | |

Igényelt mennyiség: 1 db.

**Nyomvonalkereső készülék - Metrotech vLocPro2-SD-10W**

A vLocPro2 rendszerrel a mindennapos nyomvonalmeghatározási, mélységmérési feladatok könnyen és pontosan elvégezhetőek.

*Műszaki követelmények:*

|  |  |
| --- | --- |
| **Műszaki adatok** | |
| **Vevőegység** | |
| Frekvencia-tartomány:  Áramirány: | 50 Hz… 200 kHz  SD-Európa: 256 / 512 Hz  SD-USA 320 / 640 Hz |
| Pontosság (behat.): | +/- 3% (3 méterig), illetve +/- 5% |
| Pontosság (mélység):  Mélységmérés: | +/- 3 %  min. 6 méterig |
| Áramellátás: | 6 x AA 1,5 V-elem, vagy akku |
| Üzemidő (foly. üzem): | kb.12h/elem, 40h/akku |
| Üzemi hőmérséklet: | -20°C… +50°C |
| Tárolási hőmérséklet: | -40°C… +60°C |
| Méretek: | 262 x 122 x 639 mm |
| Súly: | 2,1 kg |
| Védettségi osztály: | IP 54 |
| **Adóegység** | |
| Frekvencia-tartomány: | 256 Hz … 200 kHz |
| Maximális teljesítmény | 10 W (opció:vLocPro2-5W :5 W) |
| Áramellátás: | 12 x „D” elem, opció: akku |
| Üzemidő (foly. üzem): | kb. 20h/1W;6h/5W;3h/1W (elem)  50h/1W; 10h/5W; 6h/10W (akku) |
| Üzemi hőmérséklet: | -20°C… +50°C |
| Tárolási hőmérséklet: | -40°C… +60°C |
| Méretek: | 420 x 180 x 185 mm |
| Súly: | 5 kg |
| Védettségi osztály: | IP 54 |

Igényelt mennyiség: 1 db.

**Impulzus- visszhang készülék (TDR) - Digiflex ComStabilock**

A Digiflex Com egy kompakt kivitelű készülék, amely alkalmas távközlési és erősáramú kábelek hibahelyeinek, valamint hosszúságainak meghatározására. Nagyszámú mérési funkció biztosítja a

pontos eredmények elérését.

*Műszaki követelmények:*

**Műszaki adatok**

Méréstartományok 50 m... 30.000 m

(maximális zoom: 5 m)

Mérési módok Direkt-mérés, IFL (időben nem állandó hibák) mérése,

összehasonlító mérés,

különbség-képzés, csatolásmérés,

nedvességi hibahelyek mérése Fault Converterrel (opció)

Impulzus-szélességek 5, 10, 20, 50, 200, 750,3000 ns

Hibatávolság-megadás m; ft, μs,

Max. felbontás 2,5 cm

Pontosság a méréstart. +/- 0,1 %-a

+/- aktuális felbontás

V/2-tényező 30 – 150 m/μs

98 – 492 f/μs

NVP-tényező 0.200 – 0,9999

Dinamika 90 dB

Kijelző 256 x 128 pixel

Impulzus-amplitúdó 10 V, 130 ohm-nál

Áramellátás újratölthető NiMH-akku

külső: 230 V AC, vagy

11-15 V DC

Üzemi hőmérséklet -10 °C... +50 °C

Tárolási hőmérséklet -20 °C... +60 °C

Készülékház műanyag, IP 55

(DIN 40 050 szerint)

Méretek 260 x 176 x 70 mm

Súly 1,5 kg

Igényelt mennyiség: 1 db.

**Hibajelleg-módosító készülék – FWD**

Az FWD egység a TDR kiegészítő készüléke, kábeleken történő nagyohmikus hibahelyek meghatározásához. Alkalmazható szimmetrikus kábeleken.

*Műszaki követelmények:*

|  |  |
| --- | --- |
| **Műszaki adatok** | |
| Kimenő feszültség | < 120 V |
| Kimenő áram | max. 10 mA |
| Védelem (idegen feszültség) | 400 V-ig |
| Üzemidő | > 10 óra |
| Impulzusszélesség | 5 ns… 5 μs |
| Méretek | 125 x 210 x 60 mm |
| Súly | kb. 800 g (elemek nélkül) |

Igényelt mennyiség: 1 db.

2.sz. melléklet

**Ajánlattételi nyilatkozat minta**

**A j á n l a t t e v ő i n y i l a t k o z a t**

Alulírott …………………………, mint a(z) ……(cégnév, székhely)……. cégjegyzésre jogosult képviselője – az ajánlatkérésben foglalt valamennyi formai és tartalmi követelmény gondos áttekintése után – kijelentem, hogy **az ajánlatkérésben és a szerződéses feltételekben foglalt valamennyi feltételt, a kivitelezés helyszínét szakértőtől elvárható gondossággal megismertük, megértettük, valamint, hogy azokat jelen nyilatkozattal elfogadjuk, és nyertességünk esetén a szerződést a konkrétumokkal kiegészítve aláírjuk.**

Kijelentem, hogy ajánlatomhoz az ajánlattételi határidőtől számított 90 napig kötve vagyok.

Jelen nyilatkozatot a MÁV Zrt., mint Ajánlatkérő által a **30614-2/2018/MAV**  ***„Mérőműszer beszerzés a fémvezetőjű kábelek hibahely behatárolásának gyorsításához”*** tárgyú ajánlatkérésben, az ajánlat részeként teszem.

Keltezés (helység, év, hónap, nap)

………..……………….

(cégszerű aláírás)

3.sz. melléklet

**Ajánlattételi lap minta**

**A j á n l a t t é t e l i l a p**

**„Mérőműszer beszerzés a fémvezetőjű kábelek hibahely behatárolásának gyorsításához”**tárgyú beszerzési eljárásban

**Ajánlattevő neve:**

**Ajánlattevő székhelye (lakóhelye):**

**Levelezési címe:**

**Telefon: Telefax: E-mail:**

**Értékelésre kerülő tartalmi elem:**

Nettó ellenszolgáltatás összege:

………………………,-Ft

Keltezés (helység, év, hónap, nap)

…………………….

(cégszerű aláírás)

\* Abban az esetben töltendő ki, amennyiben Ajánlattevő az adott részre benyújtja ajánlat

4.sz. melléklet

**Ellenőrző lista**

1. **Tartalmi követelmények**

|  |  |
| --- | --- |
| Fedőlap (eljárás tárgya, ajánlattevő megnevezése) |  |
| Ajánlattevői nyilatkozat (2. sz. Melléklet) |  |
| Ajánlattételi lap (3. sz. Melléklet) |  |
| Teljességi nyilatkozat (5. sz. melléklet) |  |
| Szakmai alkalmasság igazolásának dokumentumai (6. sz. melléklet) |  |
| Nyilatkozat kizáró okokról (7. sz. melléklet) |  |
| Összeférhetetlenségi nyilatkozat (8. sz. melléklet) |  |
| Az Ajánlattevő részéről az aláírásra jogosult személynek az eredeti ajánlatban a nyilatkozatokat cégszerű aláírásával kell ellátnia. |  |
| Aláírási címpéldány/aláírás minta egyszerű másolata |  |
| Nyilatkozat a Kktv. hatálya alá tartozásról |  |

**2. Formai követelmények**

|  |  |
| --- | --- |
| 2 példány (1 eredeti és 1 digitális) |  |
| Ajánlat egybefűzve került beadásra, olyan módon, hogy abból állagsérelem nélkül lapot kivenni ne lehessen |  |
| Az ajánlat valamennyi oldalát folyamatos sorszámozással kell ellátni |  |
| Az ajánlat oldalait (az ajánlat minden, szöveget tartalmazó oldalát) pedig az aláírásra jogosult személyeknek, vagy az általa erre felhatalmazott személy(ek)nek szignálnia kell |  |
| 1 db zárt, cégjelzéses boríték, címmel ellátva |  |

5.sz. melléklet

**Teljességi nyilatkozat**

melyben a Vállalkozó alulírott ……………………………. (név), cégjegyzésre jogosult képviselője kijelenti, hogy a ………………………………………………-ra a MÁV Zrt. által kiírt eljárásban kiadott ajánlattételi dokumentációt, a rendelkezésére bocsátott műszaki dokumentációban rögzítetteket megismerte, az abban foglaltakat megvalósításra alkalmasnak ítéli, továbbá ezen dokumentumok, ismeretében árajánlatát a teljes körű megvalósítására adja.

Dátum:……………………………

………………………….

(cégszerű aláírás)

*6.sz. melléklet*

**R e f e r e n c i a n y i l a t k o z a t**

Alulírott……………..…mint a(z)………………..(cégnév)……………….(székhely) cégjegyzésre jogosult képviselője kijelentem, hogy a …………………….....(cégnév) **az ajánlattételi felhívás megküldésétől visszafelé számított 3 évben az ajánlatkérés tárgya szerinti tevékenységnek minősülő munkákat végeztük:**

|  |  |  |  |  |  |
| --- | --- | --- | --- | --- | --- |
|  | **A szerződést kötő másik fél megnevezése** | **A szerződés tárgyának bemutatása (oly módon, hogy abból az alkalmasság egyértelműen megállapítható legyen)** | **Ellenszolgáltatás nettó összege** | **Teljesítés ideje (teljesítésigazolás kiállításának dátuma)** | **Teljesítés időtartama**  **(nap)** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
| **4.** |  |  |  |  |  |
| **5.** |  |  |  |  |  |

Jelen nyilatkozatot a MÁV Zrt., mint Ajánlatkérő által a 30614-2/2018/MAV iktsz. „***Mérőműszer beszerzés a fémvezetőjű kábelek hibahely behatárolásának gyorsításához***” tárgyú ajánlatkérésben, az ajánlat részeként teszem.

Keltezés (helység, év, hónap, nap)

………………………….

(cégszerű aláírás)

7.sz. melléklet

**Nyilatkozat kizáró okokról**

Alulírott …………………………………………………………

**az alábbi nyilatkozatot teszem:**

Az alábbiakban részletezett kizáró okok Vállalkozásunkkal, illetve az igénybe vett alvállalkozókkal szemben nem állnak fenn:

* 1. végelszámolás alatt áll, vagy az ellene indított csődeljárás vagy felszámolási eljárás folyamatban van;
  2. tevékenységét felfüggesztette vagy akinek tevékenységét felfüggesztették;
  3. gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; illetőleg akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdésének b), illetőleg g) pontja alapján a bíróság jogerős ítéletében korlátozta, az eltiltás ideje alatt, illetőleg ha az ajánlattevő tevékenységét más bíróság hasonló okból és módon jogerősen korlátozta;
  4. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
  5. a 2013. június 30-ig hatályban volt, a Büntető Törvénykönyvről szóló 1978. évi IV. törvény szerinti bűnszervezetben részvétel – ideértve a bűncselekmény bűnszervezetben történő elkövetését is –, vesztegetés, vesztegetés nemzetközi kapcsolatokban, hűtlen kezelés, hanyag kezelés, költségvetési csalás, az európai közösségek pénzügyi érdekeinek megsértése vagy pénzmosás bűncselekményt, illetve a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmények, bűnszervezetben részvétel – ideértve bűncselekmény bűnszervezetben történő elkövetését is –, hűtlen kezelés, hanyag kezelés, költségvetési csalás vagy pénzmosás bűncselekményt, illetve személyes joga szerinti hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült;
  6. három évnél nem régebben súlyos, jogszabályban meghatározott szakmai kötelezettségszegést vagy külön jogszabályban meghatározott szakmai szervezet etikai eljárása által megállapított, szakmai etikai szabályokba ütköző cselekedetet követett el.
  7. korábbi közbeszerzési eljárás alapján vállalt szerződéses kötelezettségének megszegését két éven belül kelt jogerős közigazgatási vagy bírósági határozat megállapította.

Kelt:

|  |
| --- |
| ……………………………… |
| cégszerű aláírás |

8. számú melléklet

**Ajánlattevői nyilatkozat az összeférhetetlenségről**

Alulírott nyilatkozom, az összeférhetetlenség kezelésére vonatkozóan, hogy Vállalkozásunk tulajdonosi szerkezetében, és választott tisztségviselőinek vonatkozásában, vagy alkalmazottjaként sem közvetlen, sem közvetett módon nem áll jogviszonyban MÁV-os tisztségviselővel, az ügyletben érintett alkalmazottal, vagy annak Törvény (Ptk. 685.§ (b)) szerint értelmezett közeli hozzátartozójával.

Kelt:……………………………

|  |
| --- |
| ……………………………… |
| cégszerű aláírás |

9. számú melléklet

**NYILATKOZAT**

Alulírott .......................................... (név), mint a(z) ...................................................(cég, székhely) cégjegyzésre jogosult képviselője, ezennel kijelentem/kijelentjük, hogy a *kis- és középvállalkozókról, fejlődésük támogatásáról szóló 2004. évi XXXIV. törvény* (továbbiakban: Kktv.) alapján[[1]](#footnote-1)

a Kktv. hatálya alá tartozik és **mikró-vállalkozás**nak minősül

a Kktv. hatálya alá tartozik és **kisvállalkozás**nak minősül

a Kktv. hatálya alá tartozik és **középvállalkozás**nak minősül

**nem tartozik a Kktv. hatálya alá**

Jelen nyilatkozatot a MÁV Magyar Államvasutak Zrt., mint Ajánlatkérő által **„*Mérőműszer beszerzés a fémvezetőjű kábelek hibahely behatárolásának gyorsításához*”** tárgyú beszerzési eljárásban, az ajánlat részeként teszem/tesszük.

Kelt:……………………………

|  |
| --- |
| ……………………………… |
| cégszerű aláírás |

1. A megfelelő aláhúzással jelölendő [↑](#footnote-ref-1)